  Виталий Пронин Берло нуналъёсы МЧС-ын ужасьёс уен-нуналэн тыршо Балезиноын кисьтэм химия суретъёсты утялтонын.Кызьы ивортылӥм ни, четырёххлористой углерод декабрь пумысен кылле куштӥськем асфальтобетон заводын. Та дырлы битумохранилищеысь йӧ пырыосын но вуэн тырмытэмын ни 110 бекче.- Котькуд нунал объектын тырше 33 адями но 9 пумо техника, - вераз Президентлы Александр Волковлы Правительстволэн Тӧроезлэн воштӥсез Ильдар Бикбулатов.Азьвыл ивортылӥзы, 5-тӥ апреле 26 контейнерез Ленинград улосысь полигонэ утилизацие келялозы шуыса. Но эскеронъёс ортчытэм бере шараяськиз, та бекчеосын ядэз трос ӧвӧл - сыӵе суретэз утилизацие уз кутэ.Республикаысь комиссия та пумысен нимысьтыз кенешиз. Чакламын: вуэз но ядэз фильтрация амалэн ог-огзылэсь люкозы. Тае быдэстон понна нимысьтыз установка вуттозы Балезиное. Посёлокын улӥсьёс таӵе ужъёслэсь кышканы кулэ ӧвӧл. Уго бӧрысь отходъёсты одно ик нимысьтыз полигонэ нуозы.Инкуазь узырлыкъёсъя но инкуазез утёнъя министерствоысь специалистъёс чакламъя яд пыӵамын гуэ кылем ог 400 кубометр битуме. Матысь дыре тодмо луоз, кыӵе амалэн сое утялтозы.Балезиноысь омырез но дугдылытэк чаклало. Берло лыдпусъёсъя битумохранилище котырын шараямын четырёххлористой углеродлэн одӥг кубической метрын 0,96 миллиграмм концентрациез. Таӵе ужан интыын яд луыны быгатэ 20 миллиграмм котыр. Улон коркаос котырын химия сурет туж ичи - кубической метрын 0,018 миллиграмм - татын тужгес бадӟым лыдпус 0,7 миллиграмм луыны быгатэ.Со сяна, Удмуртие «саламзэ» келям «Химпром» огазеяськон но юрттыны мылкыд кариз. Предприятие Балезиное ыстӥз яд суретъёсты возьыны чаклам бекчеосты, «Химпромлэн» лабораторияз пыр-поч эскеро посёлокысь вуэз, омырез но муэз. Предприятилэн директоръёсызлэн кенешсылэн тӧроез В. Вексельберг Удмуртиысь кивалтӥсьёслы кылзэ сётӥз, котыр ласянь юрттэт луоз шуыса.Елена Скворцова. Теги: АлександрВолков Балезино МЧС  